《迷途》
宋代·孔平仲

吹灯治行装，戴月即前路。深村苦多歧，乃使行者误。

东西皆可往，曲折何所遇。泥中虎斗迹，草木新封墓。

阴云忽以兴，四顾增恐惧。及今亦谁咎，初失在跬步。

林木杳峥嵘，邱原莽回互。虽闻叱牛声，欲问不知处。

作者简介：孔平仲，生于庆历四年（1044），字毅父，今峡江县罗田镇西江村人，政和元年（1111）病卒，终年六十八岁。《清江三孔集》四十卷中，平仲占21卷。